اون اوچ ییل آلدین قوریلگن اوشبو حزب نینگ ایککینچی رهبری احمد داوود اوغلی دن عبارت بولدی. عدالت و توسعه حزبی نینگ, انقره آرینا سپورت سالونی ده بولیب اوتگن بیرینچی فوق العاده کنگره سی رهبرلیک بیلن علاقه لی سیلاو بولیب اوتدی.اون مینگ لب کیشی نینگ اشتراک ایتگن آرینا سپورت سالونی گه احمد داوود اوغلی بیلن حزب نینگ ایلک رهبری رجب طیب اردوغان کیرگنده انسان لر تمانیدن کتته قیزیقیش بیلن کوتیب آلیندی. اردوغان سونگگی مراتبه اوشبو حزب نینگ رهبری اوله راق بیر معروضه قیلدی. اردوغان, "بوگون ینگی بیر کون. بوگون ترکیه نینگ اوزی نی بیلگن کون. بوگون ترکیه نینگ کیله جگی نینگ هر وقت دن پارلاق راق بولگن بوگون" دییه قید ایترایکن, اوز سوزلری نی, "برچه معما لرنینگ ییچیم یولی سیاست دن عبارت. هر مسئله نینگ ییچیم یولی ترکیه جمهوریتی پارلمانی دن عبارت. ایندی اوشبو یول لر دن باشقه بیر یول ترکیه ده بحث موضوعی ایمس. حاضرگی کونده سیاست ایندی اوز یولی نی تاپگن وضعیت ده" شکلی ده دوام ایتتردی. احمد داوود اوغلی بیر مینگ ۲۴۵ کیشی نینگ امضاسی بیلن حزب نینگ رهبرلیگی گه کاندید قلیب کورسه تیلدی. ایلک امضا ایسه باش وزیر اردوغان نینگ اوزی نینگ امضاسی دن عبارت ایدی. سیلاو لر بولیب اوتمسدن آلدین داوود اوغلی بیر معروضه قیلدی. داوود اوغلی, "بیر وداع کنگره سی ایمس, بلکه حرمتلی اردوغان گه وفا کنگره سی دن عبارت" دییه قید ایتدی. داوود اوغلی نینگ اوشبو معروضه سی آرتیدن سیلاو نتیجه سی اعلان ایتیلدی. شوندای قلیب داوود اوغلی بیر مینگ ۳۸۲ کیشی نینگ رایی بیلن عدالت و توسعه حزبی نینگ ایککینچی رهبری اوله راق سیلندی. ایلک مراتبه حزب نینگ رهبری اوله راق معروضه قیلگن داوود اوغلی حزب اعضا لری گه اوز منتدار چیلیک لری نی بلدررایکن, میلادی ۲۰۱۵ نچی ییلی ده گی سیلاو لر ده اساسی قانون نی اوزگره تیش لری ممکن بولگن بیر اکثریت بیلن پارلمان ده اورین آلیش نی هدف قلیب آلیتگن لیک لری نی ایسله تیب اوتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
